Alstahaug kirke
Store norske leksikon,Kunst og estetikk,Arkitektur og landskap,Kirker, slott og gårder,Norske kirkebygg
Alstahaug kirke er en kirke på øya Alsta i Alstahaug kommune, Nordland fylke. Kirken ble oppført rundt år 1200 som et storgårdskapell, i romansk stil med rektangulært langhus, samt lavere og smalere, rett avsluttet kor. Bygningen er oppført av velhugde kvadre, har gode proporsjoner og rik utsmykning med buefriser, stjerneornamenter og så videre.
Petter Dass var sogneprest her i årene 1689–1707. Ombygging og restaurering I 1864–1865 ble den gamle kirken sterkt forandret, det ble bygd nytt skip, og det gamle skipet og koret ble omdannet til henholdsvis kor og sakristi. I 1935–1936 ble de opprinnelige partiene delvis ført tilbake til sitt tidligere utseende. En gjennomgripende restaurering ble tatt opp i slutten av 1950-årene med arkitekt Stein som leder. Som ledd i dette ble det i 1967 foretatt arkeologisk utgravning i kirken. Les mer i Store norske leksikon kirke Alstahaug Litteratur Brovoll, Asle K.: Alstahaug kirke : en kulturskatt, [1999], isbn 82-995106-0-0 Ekroll, Øystein m.fl.: Kirker i Norge, b. 1, 2000, 250–53, isbn 82-91399-11-5, Finn boken